Ambiaty

Ny ambiaty dia karazana hazobotry, ao amin' ny fianakaviana Asteraceae. Ny anarany ara-tsiansa dia Gymnanthemum appendiculatum.

 Fanasokajiana 
Ny anarany ara-tsiansan' ny ambiaty ankehitriny dia Gymnanthemum appendiculatum fa Vernonia appendiculata izany teo aloha. Karazana maromaro efa voasokajy teo aloha tao amin' ny vondron-karazana Vernonia no nafindra ho any amin' ny vondron-karazana hafa, indrindra fa ny Gymnanthemum, taorian' ny fanavaozana ny taksonômia mifototra amin' ny fepetra ara-môrfôlôjia sy ara-môlekiola.

 Fampiasana azy 

 Fampiasan' ny Malagasy azy 
Famantaran' ny olona ny fotoana tokony hamafazana vary ny famelanany, ka io no atao hoe vakiambiaty. Ny fehezan' amboaran-draviny dia atao ao anaty dobo na honahona mba entina hisambotra sifotra izay hiraikitra maro eny aminy. Apetaka amin' ny fery ny raviny mba hanasitrana izany.

 Jereo koa 

 Vernonia
 Gymnanthemum
 Gymnanthemum amygdalinum
 Gymnanthemum extensum
 Gymnanthemum mespilifolium

 Rohy ivelany 

 "Gymnanthemum appendiculatum", www.inaturalist.org